AEONTS บวกแรง 5% ทุบสถิตินิวไฮต่อเนื่อง! ลุ้นงบฯ Q2/61 กำไรโตทะลัก 35% แนะซื้อเป้า 217 บ.
AEONTS บวกแรง 5% ทุบสถิตินิวไฮต่อเนื่อง! ลุ้นงบฯ Q2/61 กำไรโตทะลัก 35% แนะซื้อเป้า 217 บ. โดย ณ เวลา 11.49 น. ราคาอยู่ที่ระดับ 211.00 บาท บวก 10.00 บาท หรือ 4.98% ด้วยมูลค่าซื้อขาย 264.35 ล้านบาท
27 ก.ย. 2561

ผู้สื่อข่าวรายงานว่า บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ณ เวลา 11.49 น. อยู่ที่ระดับ 211.00 บาท บวก 10.00 บาท หรือ 4.98% ด้วยมูลค่าซื้อขาย 264.35 ล้านบาท ราคาหุ้นเดินหน้าทำจุดสูงสุดใหม่ต่อเนื่องนับตั้งแต่หุ้นเข้าตลาดเมื่อวันที่11 ธ.ค.2544

บล.ทิสโก้ ระบุในบทวิเคราะห์ฯว่า AEONTS คาดกำไรไตรมาส 2/61 (ปิดงบสิ้นเดือนส.ค.61)ที่จะออกในต้นเดือน ต.ค. โต 35% เทียบช่วงเดียวกันของปีก่อน มาที่ 902 ลบ. จากสินเชื่อที่เติบโตดี ทั้งสินเชื่อบัตรเครดิตและสินเชื่อส่วนบุคคลที่มี yield สูง ขณะที่คุณภาพหนี้ดีขึ้น
การประเมินมูลค่าไม่แพง ด้วย PER 11-12 เท่าในปี FY19F และมี Div. Yield 2-3% ให้ราคาเป้าหมายตามปัจจัยพื้นฐาน 217 บาท